Lara Flynn Boyle

Lara Flynn Boyle (* 24. März 1970 in Davenport, Iowa, USA) is en US-amerikaansche Schauspelerin.

Ehrn Naam hett se vun de Figur Lara ut Doktor Schiwago. Ehr Öllern hebbt sik scheden laten, as se söss weer, so keem se mit ehr Mudder na Chicago. Wiel ehr Kindheit hett se an en Kurs deelnahmen, ut den rut se ehr Intresse för de Schauspeleree opdeckt hett. Se kreeg en Stipendium för de Chicago Academy for the Arts, wat en sünnere High School is mit’n Sworpunkt op Kunst. As se ehrn Afsluss in de Tasch harr, is se mit ehr Mudder na Los Angeles togen, woneem se en Filmkarriere anfangen wull.

Na en Reeg vun lüttere Rullen in Film un Feernsehn hett se 1989-90 in David Lynchs Kult-Feernsehreeg Twin Peaks de Rull Donna Hayward, wat hör bekannste Rull is. Ehr Karriere hett dör disse Rull groden Swung kregen, man se kreeg dorna ok jümmer wedder teemlich sünnerbore Rullen. In ehr Loopbahn hett se Högen un Depen hatt. In de Klatschpresse is jümmer mol wedder wat vun ehr to lesen, sünners vun wegen ehr Leefschoppen mit bekannte Hollywood-Stars as to’n Bispeel mit Jack Nicholson vun 1999-2001. Thema is ok faken ehr Figur, wegen de man ehr naseggt, dat se an Magersucht lieden deit.

 Filmografie (Utwahl) 
 Johr Titel Synchroonsnacker 1987 Amerika, Minireeg   1988 Poltergeist III: The Final Chapterdt.: Poltergeist III – Die dunkle Seite des Bösen Bettina Spier 1989 How I Got Into Collegedt.: Die Uni meiner Träume   1989 The Preppie Murderdt.: Mord ohne Motiv   1990-91 Twin Peaks, Feernsehreeg Diana Borgwardt 1991 Eye of the Stormdt.: Eye of the Storm – Das Todesmotel Sabine Jaeger 1991 May Winedt.: Cammie & Lorraine – Frühling in Paris   1992 Red Rock West Dagmar Heller 1992 Wayne’s World Philine Peters-Arnolds 1993 The Tempdt.: Die Aushilfe Bettina Spier 1994 Baby’s Day Outdt.: Juniors freier Tag Sabine Jaeger 1994 Threesomedt.: Einsam, zweisam, dreisam Ulrike Stürzbecher 1996 The Big Squeezedt.: Wunder auf Bestellung   1997 Red Meatdt.: Die Masche der Männer Diana Borgwardt 1997 Afterglowdt.: Liebesflüstern Ulrike Stürzbecher 1997-2002 The Practicedt.: Practice – Die Anwälte Irina von Bentheim 1998 Happiness Katerina Jacob 2000 Chain of Foolsdt.: Chain of Fools – Verbrecher und andere Chaoten Claudia Urbschat 2002 Men in Black II Franziska Pigulla 2005 Crazy, Feernsehfilm   2005-06 Las Vegas, Feernsehreeg Claudia Urbschat 2006 Land of the Blind   2007 Have Dreams, Will Travel   2009 Baby on Board Anke Reitzenstein 2013 Hansel & Gretel Get Bakeddt.: Hänsel und Gretel – Black Forest Ingrid Metz-Neun 2014 Lucky Dog  

 Utteken 
Lara Flynn Boyle is bit hüüt för negen Filmpriesen nomineert wesen, dorünner ok eenmol för den Emmy, man ok eenmol för de Golden Himbeer. Kregen hett se twee Priesen:
 1997: den Jurypries vun’t Ft. Lauderdale International Film Festival in de Kategorie Beste Ensembleleistung in Afterglow.
 1998: den NBR Award in de Kategorie Best Dorstellen vun en Ensemble in Happiness.

 Weblenk 

Kategorie:Fru
Kategorie:Börger von de USA
Kategorie:Schauspeler
Kategorie:Engelsch
Kategorie:Boren 1970